2018 m. rugsėjo 26 d. mokykloje vyko Europos kalbų dienos renginiai:

Rugsėjo 26 dieną visa Europa mini Europos Kalbų dieną. Šią dieną mūsų rajone tradiciškai vyko rajono bendrojo lavinimo mokyklų 7-12 klasių viktorina ,,Kalbos atveria duris”. Šios viktorinos dalyvius šiais metais pasitiko R. Samulevičiaus progimnazija. Mūsų mokyklą atstovavo komanda, kurią sudarė 8 klasių mokiniai: J. Sadzevičiūtė, R. Gabševičiūtė, N. Bendikas, E. Klimovaitė, E. Mostenec, L. Šimkus. Mokiniai varžėsi mišriose komandose, kurias sudarė skirtingų mokyklų ir klasių mokiniai. Nugalėjo komanda ,,Poliglotai“, kurioje buvo ir mūsų mokyklos mokinys N. Bendikas. Puiki viktorina ir šaunūs dalyviai!

O pradinių kl. mokytoja J. Jakaitienė ir muzikos mokytoja E. Merkelienė bei 4 klasės mokinių komanda lankėsi Jonavos l/d ,,Pakalnutė". Priešmokyklinio ugdymo vaikai dalyvavo žaismingoje veikloje šiai dienai paminėti. ,,Skrisdami lėktuvu" jie apsilankė Vokietijoje,  Anglijoje. Mokėsi pasisveikinti, atsisveikinti. Atlikdami linksmas užduotėles priešmokyklinukai  išmoko šviesoforo spalvas bei skaičius. Renginio pabaigoje visi kartu padainavo dainelę lietuvių bei anglų kalbomis. Dėkojame anglų k. mokytojai L. Bizokienei, padėjusiai vaikams išmokti dainelės žodžius.

Na o mūsų mokyklos 7-8 kl. mokiniai iš putplasčio gamino nuostabius darbus – įvairių šalių simbolius. Rugsėjo 26 d. mokykla pasipuošė šiais nuostabiais projektais. Ypač įspūdingi S. Venckutės, 8c kl. mokinės, darbai.